**Dyddiad cyhoeddi:** 18 Rhagfyr 2024

**Cais Rhyddid Gwybodaeth 316/24**

**Rydych chi wedi gofyn y canlynol i ni...**

**Rwy'n ysgrifennu atoch i ofyn am wybodaeth o dan Ddeddf Rhyddid Gwybodaeth 2000. Rwy’n ceisio data ynglŷn â gwasanaethau trenau yng ngorsaf Penarth. Darparwch y wybodaeth ganlynol ar gyfer y cyfnod - 1 Tachwedd 2023 i 31 Hydref 2024:**

**1. Wedi canslo**

**• Cyfanswm y gwasanaethau trên a gafodd eu canslo yng ngorsaf Penarth.**

**• Manylion y rhesymau pam y bu’n rhaid canslo’r gwasanaethau hyn (e.e., problemau staffio, problemau technegol).**

**2. Oedi**

**• Cyfanswm y gwasanaethau trên a oedd yn hwyr yng ngorsaf Penarth.**

**• Manylion hyd yr oedi (e.e., 0–5 munud, 6–10 munud, ayb.).**

**• Prif achosion yr oedi.**

**3. Cwynion**

**• Cyfanswm y cwynion a gafwyd ynglŷn â gwasanaethau yng ngorsaf Penarth.**

**• Manylion categorïau’r cwynion (e.e., prydlondeb, canslo, gwasanaeth i gwsmeriaid).**

**YMATEB**

Cwestiwn 1

Ceir 1,690 o gofnodion am ryw fath o ganslo ar y diwrnod yn effeithio ar Benarth. Gallai hyn fod oherwydd bod gwasanaeth yn cael ei ganslo yn PEN, neu cyn cyrraedd (naill ai’n rhannol neu’n llwyr).

Prif resymau dros ganslo ar y diwrnod oedd -

* Fflyd ( prinder / diffygion / methiannau )
* Seilwaith ( diffygion / methiannau)
* Criw trenau ( diffygion / gyrru / gyrrwr dan hyfforddiant )

Cwestiwn 2

|  |  |
| --- | --- |
| Faint yn hwyr (mun) | Gwasanaethau |
| 1 i 5 | 7,988 |
| 6 i 10 | 1,231 |
| 11+ | 331 |

Roedd y prif resymau dros yr oedi yn ymwneud â -

* Fflyd (prinder / diffygion )
* Gyrwyr (diffygion / dan hyfforddiant)
* Oedi gyda theithwyr yn yr orsaf
* Seilwaith (dyfais cyfrif echelau yn methu / tresmasu / signalau )

Cwestiwn 3

Sylwer bod y data hwn yn ymwneud â chwynion sydd wedi’u tagio’n benodol fel Penarth.  
  
Gan edrych ar gwynion sydd wedi’u tagio i Benarth rhwng y dyddiadau isod (rydym wedi defnyddio dyddiadau cyfnodol wrth i ni dagio cwyn wrth gyfnod), mae gennym 18 o gwynion sydd wedi’u tagio’n uniongyrchol i Benarth. Rydym wedi dadansoddi’r rhain isod yn ôl rhesymau sy’n seiliedig ar gategorïau cwynion swyddogol yr ORR. Efallai y bydd rhai cwynion mwy diweddar heb eu cynnwys yn y data hwn os nad ydynt wedi cael eu tagio eto, ond yn y rhestr hon fe geir cwyn dyddiedig 18 Hydref felly ychydig iawn fyddai ddim yn dangos (dyddiadau’r cwynion hyn isod yw 03/11/23 - y cynharaf a 18/10/2024 – y diweddaraf)

|  |  |
| --- | --- |
| Staff yr orsaf yn ddigywilydd / anghwrtais (Cwyn) | 7 |
| Tocyn anghywir wedi cael ei werthu yn yr orsaf (Cwyn) | 1 |
| Newid amseriad gwasanaeth (Cwyn) | 4 |
| Edrychiad yr orsaf yn gyffredinol (Cwyn) | 1 |
| Diffyg gwybodaeth ar sgriniau gwybodaeth i gwsmeriaid (Cwyn) | 1 |
| Mannau cymorth mewn gorsafoedd (Cwyn) | 1 |
| Amser gadael trenau (Cwyn) | 1 |
| Gwybodaeth wael am gynnyrch gan staff yr orsaf (Cwyn) | 1 |
| Peiriant gwerthu tocynnau ddim yn gweithio | 1 |

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".